cyanic-selkie/wikianc huggingface dataset:
ইকবাল কাশিম
খেলার ধরন
ধীর স্বভাব ও কৌণিক ভঙ্গীমায় আম্পায়ার ও স্ট্যাম্পের মাঝামাঝি এলাকা পাড়ি দিয়ে বোলিং কর্মে অগ্রসর হতেন ইকবাল কাশিম। বলকে তিনি দ্রুতলয় থেকে সাধারণের দিকে নিয়ে যেতেন। বিরাটভাবে বাঁক খাওয়াতে না পারলেও ব্যাটসম্যানকে বলে পেস আনয়ণের মাধ্যমে বিভ্রান্তিতে ফেলে দিতেন। ধীরগতিসম্পন্ন পাকিস্তানি বোলারদের মধ্যে আবদুল কাদিরই কেবল তার তুলনায় অধিক টেস্টে অংশগ্রহণ করতে পেরেছিলেন। দলীয় সঙ্গী আবদুল কাদিরের সাফল্যে প্রায়শঃই তার সফলতা ম্লান হয়ে পড়তো। তবে, গড় ও স্ট্রাইক রেটে তার তুলনায় এগিয়ে ছিলেন তিনি।
ছোটখাটো গড়নের অধিকারী ছিলেন তিনি। বলে ফ্লাইট আনয়ণের চেয়ে নিখুঁততার দিকে অধিক মনোনিবেশ ঘটাতেন। ওভারে দুইয়ের অধিক বলে ফ্লাইট দিতেন না। এক দশকের অধিক সময়ে পাকিস্তান দলের নিয়মিত সদস্যের মর্যাদা পেয়েছেন। ব্যাটিংয়ে মোটেই সুবিধে করতে পারেননি। তবে, কাছাকাছি এলাকায় ফিল্ডিং করে মাঝে-মধ্যেই দর্শনীয় ভাব সৃষ্টি করতেন।
আফ্রিকান গ্রাস পেঁচা
আফ্রিকান গ্রাস পেঁচা (Tyto capensis) হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে।
আফ্রিকান গ্রাস পেঁচা Tyto capensis দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়।
২০১৮-১৯ ঢাকা প্রিমিয়ার ডিভিশন ক্রিকেট লিগ
ঢাকা প্রিমিয়ার ডিভিশন ক্রিকেট লিগ ২০১৮-১৯ হল একটি ঘরোয়া লিস্ট এ টুর্নামেন্ট, যা ৮ মার্চ থেকে বাংলাদেশের বিভিন্ন ভেন্যুতে অনুষ্ঠিত হয়। টুর্নামেন্টের চ্যাম্পিয়ন হয় ঢাকা আবাহনী ক্রিকেট দল।
অংশগ্রহণকারী দল
অংশগ্রহণকারী দলগুলো হল :
ধন্বন্তরী
কমরেড ধন্বন্তরী (৭ মার্চ ১৯০২ - ১৩ জুলাই ১৯৫৩) ছিলেন একজন স্বাধীনতা সংগ্রামী এবং জম্মু ও কাশ্মীরে ভারতের কমিউনিস্ট পার্টির অন্যতম প্রতিষ্ঠাতা। ব্রিটিশ রাজের সময়, তিনি ব্রিটিশ কর্তৃপক্ষের দ্বারা গ্রেফতার হন এবং তার মোট ৩৪ বছরের প্রাপ্তবয়স্ক জীবনের মধ্যে ১৭ বছর জেলে ছিলেন।
ভারতের কমিউনিস্ট পার্টি জম্মু ও কাশ্মীর রাজ্যের সদর দফতর, ধন্বন্তরী ভবন, তার সম্মানে নামকরণ করা হয়েছে।
ডেনিস ডুইগান
ডেনিস্টোন ভন ডুইগান (১৬ ডিসেম্বর ১৯০২ – ১৭ জুন ১৯৬২) একজন অস্ট্রেলীয় ক্রীড়াবিদ ছিলেন। তিনি ১৯২৪ গ্রীষ্মকালীন অলিম্পিকে পুরুষদের ডেকাথলনে প্রতিদ্বন্দ্বিতা করেছিলেন। তিনি ভিক্টোরিয়ার মেলবোর্নের শহরতলী এলউডে জন্মগ্রহণ করেন।
কিব্রিস (সংবাদপত্র)
কিব্রিস (অর্থ সাইপ্রাস) উত্তর সাইপ্রাসে প্রকাশিত একটি দৈনিক পত্রিকা। এটি ১৯৮৯ সাল থেকে প্রকাশিত হচ্ছে। এর প্রধান সম্পাদক এর উগুর কাপ্তানোগলু এবং এর মালিক হলেন অসিল নাদির। দেশে এর এখন পর্যন্ত সর্বোচ্চ সঞ্চালন রয়েছে। এর প্রাক্তন প্রধান সম্পাদক রিসাত আকার এখান থেকে গিয়ে দিয়ালগ সংবাদপত্র প্রতিষ্ঠা করেন।
মাইকেল মধুসূদন দত্ত
মাইকেল মধুসূদন দত্ত (২৫ জানুয়ারি ১৮২৪ – ২৯ জুন ১৮৭৩) ঊনবিংশ শতাব্দীর অন্যতম শ্রেষ্ঠ বাঙালি কবি এবং নাট্যকার ও প্রহসন রচয়িতা। তাকে বাংলার নবজাগরণ সাহিত্যের অন্যতম পুরোধা ব্যক্তিত্ব গণ্য করা হয়। ঐতিহ্যের অনুবর্তিতা অমান্য করে নব্যরীতি প্রবর্তনের কারণে তাকে আধুনিক বাংলা সাহিত্যের প্রথম বিদ্রোহী কবি হিসেবেও অভিহিত করা হয়।
ব্রিটিশ ভারতের(বর্তমান বাংলাদেশের) যশোর জেলার এক সম্ভ্রান্ত কায়স্থ বংশে জন্ম হলেও মধুসূদন যৌবনে খ্রিষ্টধর্ম গ্রহণ করে মাইকেল মধুসূদন নাম গ্রহণ করেন এবং পাশ্চাত্য সাহিত্যের দুর্নিবার আকর্ষণবশত ইংরেজি ভাষায় সাহিত্য রচনায় মনোনিবেশ করেন। জীবনের দ্বিতীয় পর্বে মধুসূদন নিজ মাতৃভাষার প্রতি মনোযোগ দেন। এ পর্বে তিনি বাংলায় নাটক, প্রহসন ও কাব্যরচনা করেন। মাইকেল মধুসূদন বাংলা ভাষায় সনেট ও অমিত্রাক্ষর ছন্দের প্রবর্তক। তার সর্বশ্রেষ্ঠ কীর্তি অমিত্রাক্ষর ছন্দে রামায়ণের উপাখ্যান অবলম্বনে রচিত মেঘনাদবধ কাব্য নামক মহাকাব্য।
মধুসূদনের ব্যক্তিগত জীবন ছিল নাটকীয় এবং বেদনাঘন। মাত্র ৪৯ বছর বয়সে কলকাতায় এই মহাকবির মৃত্যু হয় এক শোকাবহ অবস্থার মধ্য দিয়ে।
জীবন
১৮২৪ সালের ২৫ জানুয়ারি বাংলা প্রেসিডেন্সির যশোর জেলার (অধুনা বাংলাদেশ রাষ্ট্রের যশোর জেলার কেশবপুর উপজেলার) সাগরদাঁড়ি গ্রামের এক সম্ভ্রান্ত হিন্দু কায়স্থ পরিবারে মধুসূদন দত্তের জন্ম হয়। তিনি ছিলেন রাজনারায়ণ দত্ত ও তার প্রথমা পত্নী জাহ্নবী দেবীর একমাত্র সন্তান। রাজনারায়ণ দত্ত ছিলেন কলকাতার সদর দেওয়ানি আদালতের এক খ্যাতনামা উকিল। মধুসূদনের যখন তেরো বছর বয়স, সেই সময় থেকেই তাকে কলকাতায় বসবাস করতে হত। খিদিরপুর সার্কুলার গার্ডেন রিচ রোডে (বর্তমানে কার্ল মার্কস সরণী) অঞ্চলে তিনি এক বিরাট অট্টালিকা নির্মাণ করেছিলেন।
শিক্ষাজীবন
thumb|মাইকেল মধুসূদন দত্তের জন্মস্থান, সাগরদাঁড়ি, যশোর, বাংলাদেশ মধুসূদনের প্রাথমিক শিক্ষা শুরু হয় তার মা জাহ্নবী দেবীর কাছে। জাহ্নবী দেবীই তাকে রামায়ণ, মহাভারত, পুরাণ প্রভৃতির সঙ্গে সুপরিচিত করে তোলেন। সাগরদাঁড়ির পাশের গ্রামের শেখপুরা মসজিদের ইমাম মুফতি লুৎফুল হকের কাছে তার প্রাথমিক শিক্ষা শুরু হয়। বিদ্বান ইমামের কাছে তিনি বাংলা, ফারসি ও আরবি পড়েছেন। সাগরদাঁড়িতেই মধুসূদনের বাল্যকাল অতিবাহিত হয়। তেরো বছর বয়সে মধুসূদন কলকাতায় আসেন। স্থানীয় একটি স্কুলে কিছুদিন পড়ার পর তিনি তদনীন্তন হিন্দু কলেজে (বর্তমানে প্রেসিডেন্সি বিশ্ববিদ্যালয়) ভর্তি হন। মধুসূদন মেধাবী ছাত্র ছিলেন। তাই অচিরেই কলেজের অধ্যক্ষ ক্যাপ্টেন ডি. এল. রিচার্ডসনের প্রিয় ছাত্র হয়ে ওঠেন। রিচার্ডসন মধুসূদনের মনে কাব্যপ্রীতি সঞ্চারিত করেছিলেন। হিন্দু কলেজের প্রাক্তন অধ্যাপক ডিরোজিওর স্বদেশানুরাগের স্মৃতিও তাকে বিশেষ উদ্বুদ্ধ করত। এছাড়া কলেজে তার সহপাঠী ছিলেন ভূদেব মুখোপাধ্যায়, রাজনারায়ণ বসু, গৌরদাস বসাক, প্যারীচরণ সরকার প্রমুখ ঊনবিংশ শতাব্দীর বিশিষ্ট ব্যক্তিবর্গ। আঠারো বছর বয়সেই মহাকবি হওয়ার ও বিলাতে যাওয়ার উচ্চাকাঙ্ক্ষা তার মনে বদ্ধমূল হয়ে যায়।
১৮৪৩ সালে রেভারেন্ড কৃষ্ণমোহন বন্দ্যোপাধ্যায়ের নিকট মধুসূদন খ্রিষ্টধর্ম গ্রহণের ইচ্ছা ব্যক্ত করেন। এরপর ওই বছরই ৯ ফেব্রুয়ারি মিশন রো-তে অবস্থিত ওল্ড মিশন চার্চ নামে এক অ্যাংলিক্যান চার্চে গিয়ে তিনি খ্রিষ্টধর্ম গ্রহণ করেন। তাকে দীক্ষিত করেছিলেন পাদ্রী ডিলট্রি। তিনিই তার "মাইকেল" নামকরণ করেন। মধুসূদন পরিচিত হন "মাইকেল মধুসূদন দত্ত" নামে। তার এই ধর্মান্তর সমাজে ব্যাপক আলোড়ন সৃষ্টি করেছিল। রাজনারায়ণ দত্ত তার বিধর্মী পুত্রকে ত্যাজ্যপুত্র ঘোষণা করেন। খ্রিস্টধর্ম গ্রহণের পর মধুসূদন শিবপুরের বিশপস কলেজে থেকে পড়াশোনা চালিয়ে যান। এখানে তিনি গ্রিক, লাতিন, সংস্কৃত প্রভৃতি ভাষা শিক্ষা করেন। রাজনারায়ণ দত্ত তাকে পরিত্যাগ করলেও, বিশপস কলেজে পড়াশোনার ব্যয়ভার বহন করছিলেন। চার বছর পর তিনি টাকা পাঠানো বন্ধ করেন। বিশপস কলেজে কয়েকজন মাদ্রাজি ছাত্রের সঙ্গে মধুসূদনের বন্ধুত্ব হয়েছিল। বিশপস কলেজে অধ্যয়ন শেষ করে যখন কলকাতায় চাকরির চেষ্টা করে ব্যর্থ হন মধুসূদন। তখন তার সেই মাদ্রাজি বন্ধুদের সঙ্গে ভাগ্যান্বেষণে মাদ্রাজে (অধুনা চেন্নাই) চলে যান মধুসূদন। কথিত আছে, আত্মীয়স্বজনের অজ্ঞাতসারে নিজের পাঠ্যপুস্তক বিক্রি করে সেই টাকায় মাদ্রাজ গিয়েছিলেন তিনি।
কর্মজীবন
মধুসূদন মাদ্রাজেও বিশেষ সুবিধা করে উঠতে পারেন নি। স্থানীয় খ্রিষ্টান ও ইংরেজদের সহায়তায় তিনি একটি স্কুলে ইংরেজি শিক্ষকের চাকরি পান। তবে বেতন যা পেতেন, তাতে তার ব্যয়সংকুলান হত না। এই সময় তাই তিনি ইংরেজি পত্রপত্রিকায় লিখতে শুরু করেন। মাদ্রাজ ক্রনিকল পত্রিকায় ছদ্মনামে তার কবিতা প্রকাশিত হতে থাকে। হিন্দু ক্রনিকল নামে একটি পত্রিকাও সম্পাদনা করেছিলেন তিনি। কিন্তু অল্পকালের মধ্যেই অর্থাভাবে পত্রিকাটি বন্ধ করে দিতে হয়। পঁচিশ বছর বয়সে নিদারুণ দারিদ্র্যের মধ্যেই তিনি দ্য ক্যাপটিভ লেডি তার প্রথম কাব্যটির রচনা করেন। কবি ও দক্ষ ইংরেজি লেখক হিসেবে তার সুনাম ছড়িয়ে পড়ে।
বিবাহ
মাদ্রাজে আসার কিছুকাল পরেই মধুসূদন রেবেকা ম্যাকটিভিস নামে এক ইংরেজ যুবতীকে বিবাহ করেন। উভয়ের দাম্পত্যজীবন আট বছর স্থায়ী হয়েছিল। রেবেকার গর্ভে মধুসূদনের দুই পুত্র ও দুই কন্যার জন্ম হয়। মাদ্রাজ জীবনের শেষ পর্বে রেবেকার সঙ্গে বিবাহ বিচ্ছেদ হওয়ার অল্পকাল পরে মধুসূদন এমিলিয়া হেনরিয়েটা সোফিয়া নামে এক ফরাসি তরুণীকে বিবাহ করেন। আঁরিয়েতা মধুসূদনের সারাজীবনের সঙ্গিনী ছিলেন। এদিকে মাইকেল তার এক কপি দ্য ক্যাপটিভ লেডি বন্ধু গৌরদাস বসাককে উপহার পাঠালে, গৌরদাস সেটিকে জে ই ডি বেথুনের কাছে উপহার হিসেবে পাঠান। উক্ত গ্রন্থ পাঠ করে অভিভূত বেথুন মাইকেলকে চিঠি লিখে দেশে ফিরে আসতে এবং বাংলায় কাব্যরচনা করতে পরামর্শ দেন। ১৮৫৬ সালে মধুসূদন কলকাতায় ফিরে আসেন। পত্নীকে সেই সময় তিনি সঙ্গে আনেন নি।
সাহিত্য জীবন
মধুসূদন দত্ত নাট্যকার হিসেবেই প্রথম বাংলা সাহিত্যের অঙ্গনে পদার্পণ করেন। রামনারায়ণ তর্করত্ন বিরচিত 'রত্নাবলী' নাটকের ইংরেজি অনুবাদ করতে গিয়ে তিনি বাংলা নাট্যসাহিত্যে উপযুক্ত নাটকের অভাব বোধ করেন। এই অভাব পূরণের লক্ষ্য নিয়েই তিনি নাটক লেখায় আগ্রহী হয়েছিলেন। ১৮৫৮ খ্রিষ্টাব্দে তাঁর রচিত‘শর্মিষ্ঠা' নাটকটি প্রথম প্রকাশিত হয়।১৮৫৯ সালে ৩রা সেপ্টেম্বর "শর্মিষ্ঠা" নাটক বেলগাছিয়া নাট্যশালায় মহাসমারোহে অভিনীত হয়। এটিই প্রকৃত অর্থে বাংলা ভাষায় রচিত প্রথম মৌলিক নাটক। ১৮৬০ খ্রিষ্টাব্দে তিনি রচনা করেন দুটি প্রহসন, যথা: 'একেই কি বলে সভ্যতা' এবং 'বুড়ো শালিকের ঘাড়ে রোঁ' এবং পূর্ণাঙ্গ 'পদ্মাবতী'(১৮৬০) নাটক। পদ্মাবতী নাটকেই তিনি প্রথম অমিত্রাক্ষর ছন্দ ব্যবহার করেন। ১৮৬০ খ্রিষ্টাব্দে তিনি অমিত্রাক্ষরে লেখেন 'তিলোত্তমাসম্ভব' কাব্য। এরপর একে একে রচিত হয় 'মেঘনাদ বধ কাব্য' (১৮৬১) নামে মহাকাব্য, 'ব্রজাঙ্গনা' কাব্য (১৮৬১), 'কৃষ্ণকুমারী' নাটক (১৮৬১), 'বীরাঙ্গনা' কাব্য (১৮৬২), চতুর্দশপদী কবিতা (১৮৬৬), ১৮৭১ সালের শেষভাগে মহাকবি হোমারের " ইলিয়ড " মহাকাব্যের উপয়াখ্যাব ভাগ অবলম্বন  করিয়া মাইকেল মধুসূদন দত্ত  বাংলায় "হেকটর বধ" প্রকাশ করেন।
তার সর্বশ্রেষ্ঠ কীর্তি অমিত্রাক্ষর ছন্দে রামায়ণের উপাখ্যান অবলম্বনে রচিত মেঘনাদবধ কাব্য নামক মহাকাব্য। তার অন্যান্য উল্লেখযোগ্য গ্রন্থাবলি হলো দ্য ক্যাপটিভ লেডি, শর্মিষ্ঠা, কৃষ্ণকুমারী (নাটক), পদ্মাবতী (নাটক), বুড়ো শালিকের ঘাড়ে রোঁ, একেই কি বলে সভ্যতা, তিলোত্তমাসম্ভব কাব্য, বীরাঙ্গনা কাব্য, ব্রজাঙ্গনা কাব্য, চতুর্দশপদী কবিতাবলী, হেকটর বধ ইত্যাদি।
সাহিত্য জীবনের অনুপ্রেরণা
মধুসূদন দত্ত তাঁর সাহিত্য জীবনে বিশেষ করে ইংরেজ কবি লর্ড বায়রনের সাহিত্য কর্ম এবং তাঁর জীবন দ্বারা অত্যন্ত বেশি অনুপ্রাণিত হয়ে ছিলেন। তাঁর মহান সৃষ্টি মেঘনাদ বধ মহাকাব্য প্রকাশ এবং এটি পরিচিত করে তোলা যদিও খুব সহজ ছিল না, তারপরও তিনি নিজেকে মহাকাব্যটির মাধ্যমে বাংলা সাহিত্যে এক স্বতন্ত্রভাব প্রকাশ করেছিলেন। তারই অংশ হিসেবে তিনি কাব্যে প্রথম হোমেরিক স্টাইলের লেখার প্রবর্তন করেন। তিনি এক সময় নিজেকে বলেছিলেন : "আমি এক সকালে উঠে নিজেকে সফল হিসেবে পাই নি, এই কাব্যের সফলতা বহু বছরের কঠিন পরিশ্রমের মাধ্যমেই সম্ভব হয়েছে।"
নাটক
বাংলা নাটকে মাইকেল মধুসূদনের আবির্ভাব আকস্মিক। ১৮৫২ সালে তারাচরণ শিকদার, জে. সি. গুপ্ত ও রামনারায়ণ তর্করত্নের হাত ধরে বাংলায় শৌখিন রঙ্গমঞ্চে নাট্য মঞ্চায়ন শুরু হয়। এই সময় লেখা নাটকগুলির গুণগত মান খুব ভালো ছিল না। ১৮৫৮ সালে পাইকপাড়ার জমিদার ঈশ্বরচন্দ্র সিংহ ও প্রতাপচন্দ্র সিংহের পৃষ্ঠপোষকতায় কলকাতার বেলগাছিয়া নাট্যমঞ্চে রামনারায়ণ তর্করত্নের রত্নাবলী নাটকটি অভিনীত হয়। শিল্পগুণবিবর্জিত এই সাধারণ নাটকটির জন্য জমিদারদের বিপুল অর্থব্যয় ও উৎসাহ দেখে মধুসূদনের শিক্ষিত মন ব্যথিত হয়ে ওঠে। এরপর তিনি নিজেই নাট্যরচনায় ব্রতী হন। রামনারায়ণ তর্করত্নের সংস্কৃত নাট্যশৈলীর প্রথা ভেঙে তিনি পাশ্চাত্য শৈলীর অনুসরণে প্রথম আধুনিক বাংলা নাটক রচনা করেন।
মাইকেল মধুসূদনের নাট্যচর্চার কাল ও রচিত নাটকের সংখ্যা দুইই সীমিত। ১৮৫৯ থেকে ১৮৬১ - এই তিন বছর তিনি নাট্যচর্চা করেন। এই সময়ে তার রচিত নাটকগুলি হল : শর্মিষ্ঠা (১৮৫৯), একেই কি বলে সভ্যতা (১৮৬০), বুড়ো শালিকের ঘাড়ে রোঁ (১৮৬০), পদ্মাবতী (১৮৬০), কৃষ্ণকুমারী (১৮৬১)। এছাড়া মৃত্যুর পূর্বে মায়াকানন (১৮৭৪) নামে একটি অসমাপ্ত নাটক।
শর্মিষ্ঠা
শর্মিষ্ঠা একটি পৌরাণিক নাটক। রচনাকাল ১৮৫৯। এটিই আধুনিক পাশ্চাত্য শৈলীতে রচিত প্রথম বাংলা নাটক। নাটকের আখ্যানবস্তু মহাভারতের আদিপর্বে বর্ণিত রাজা যযাতি, শর্মিষ্ঠা ও দেবযানীর ত্রিকোণ প্রেমের কাহিনী থেকে গৃহীত। অবশ্য পাশ্চাত্য নাট্যশৈলীতে লিখলেও, মাইকেল এই নাটকে সংস্কৃত শৈলীকে সম্পূর্ণ বর্জন করেন নি। এই নাটকের কাব্য ও অলংকার-বহুল দীর্ঘ সংলাপ, ঘটনার বর্ণনাত্মক রীতি, প্রবেশক, নটী, বিদুষক প্রভৃতির ব্যবহার সংস্কৃত শৈলীর অনুরূপ। আবার ইংরেজি সাহিত্যের রোম্যান্টিক ধারার প্রভাবও এই নাটকে স্পষ্ট। প্রথম রচনা হিসেবে ত্রুটিবিচ্যুতি থাকলেও, সেই যুগের ইংরেজি-শিক্ষিত পাঠকসমাজে এই নাটকটি খুবই সমাদৃত হয়। বেলগাছিয়া রঙ্গমঞ্চে সাফল্যের সঙ্গে নাটকটি অভিনীতও হয়।
একেই কি বলে সভ্যতা ও বুড়ো শালিকের ঘাড়ে রোঁ
শর্মিষ্ঠার পরে ১৮৬০ সালে মাইকেল রচনা করেন একেই কি বলে সভ্যতা ও বুড়ো শালিকের ঘাড়ে রোঁ নামে দুটি প্রহসন। এই প্রহসন দুটি তার দুটি শ্রেষ্ঠ নাট্যরচনা। প্রথম নাটকটির বিষয় ছিল ইংরেজি শিক্ষিত নব্য বাবু সম্প্রদায়ের উচ্ছৃঙ্খলতা ও দ্বিতীয়টির বিষয় ছিল সনাতনপন্থী সমাজপতিদের নৈতিক চরিত্রের অধঃপতন। এই নাটকে মাইকেলের পর্যবেক্ষণ শক্তি, সমাজবাস্তবতাবোধ ও কাহিনী, চরিত্র ও সংলাপ রচনায় কুশলতা বিশেষ প্রশংসা লাভ করে। কিন্তু নাটকের বিষয়বস্তু নব্য ও সনাতনপন্থী উভয় সমাজকেই বিক্ষুব্ধ করে তুলেছিল। তাই বেলগাছিয়া রঙ্গমঞ্চে নাটকটি অভিনীত হওয়ার কথা থাকলেও, শেষপর্যন্ত তা হয় নি। এতে মাইকেল খুবই হতাশ হয়েছিলেন এবং পরবর্তীকালে প্রহসন রচনা থেকে নিজেকে গুটিয়ে নিয়েছিলেন।
পদ্মাবতী
১৮৬০ সালেই মধুসূদন রচনা করেন পদ্মাবতী নাটকটি। এটিও পৌরাণিক নাটক। তবে এই নাটকের ভিত্তি পুরোপুরি ভারতীয় পুরাণ নয়। গ্রিক পুরাণের ‘অ্যাপেল অফ ডিসকর্ড’ গল্পটি ভারতীয় পুরাণের মোড়কে পরিবেশন করেছেন মধুসূদন। গ্রিক পুরাণের জুনো, প্যালাস ও ভেনাস এই নাটকে হয়েছেন শচী, মুরজা ও রতি। হেলেন ও প্যারিস হয়েছেন পদ্মাবতী ও ইন্দ্রনীল। তিন দেবীর মধ্যে রতিকে শ্রেষ্ঠ সুন্দরী নির্বাচিত করলে অন্য দুই দেবী ইন্দ্রনীলের প্রতি রুষ্টা হন এবং ইন্দ্রনীলের জীবনে বিপর্যয় নামিয়ে আনেন। শেষে রতি ও ভগবতীর চেষ্টায় ইন্দ্রনীল উদ্ধার পান এবং বিচ্ছিন্না স্ত্রী পদ্মাবতীর সঙ্গে তার মিলন ঘটে। মূল গ্রিক উপাখ্যানটি বিয়োগান্তক হলেও, মাইকেল এই নাটকটিকে ইংরেজি ট্র্যাজি-কমেডির ধাঁচে করেছেন মিলনান্তক। এই নাটকে সংস্কৃত নাট্যরীতির প্রভাব অল্পই। প্লট-নির্মাণ, নাটকীয় দ্বন্দ্ব উপস্থাপনা ও চরিত্র চিত্রণে মাইকেল এখানে আগের থেকে পরিণত হয়েছেন।
মায়াকানন
কৃষ্ণকুমারী নাটক রচনার পর মাইকেল কাব্যরচনায় পুরোদমে মনোনিবেশ করেন। শেষ জীবনে মৃত্যুশয্যায় শুয়ে বেঙ্গল থিয়েটারের কর্ণধার শরচ্চন্দ্র ঘোষের অনুরোধে তিনি মায়াকানন নাটকটি রচনায় হাত দেন। নাটকটি তিনি শেষ করতে পারেন নি। করেছিলেন ভুবনচন্দ্র মুখোপাধ্যায়। এই নাটকটির শিল্পমূল্য বিশেষ নেই। মাইকেলের সৃষ্টিপ্রতিভার কোনো সাক্ষর এতে পাওয়া যায় না।
মেঘনাদবধ কাব্য
মধুসূদন দত্তের সর্বশ্রেষ্ঠ কীর্তি হচ্ছে -- অমিত্রাক্ষর ছন্দে রামায়ণ উপাখ্যান অবলম্বনে রচিত মেঘনাদবধ কাব্য নামক মহাকাব্যটি। চরিত্র-চিত্র হিসেবে রয়েছেন : রাবণ, ইন্দ্রজিৎ, সীতা, সরমা, প্রমীলা প্রমুখ। তিনি তার কাব্যকে নয়টি সর্গে বিভক্ত করেছেন এবং সংস্কৃত অলঙ্কারশাস্ত্র অনুযায়ী এতে নগর, বন, উপবন, শৈল, সমুদ্র, প্রভাত, সন্ধ্যা, যুদ্ধ, মন্ত্রণা প্রভৃতির সমাবেশও করেছেন। কিন্তু সর্গান্তে তিনি নতুন ছন্দ ব্যবহার করেন নি, সর্গশেষে পরবর্তী সর্গকথা আভাসিত করেন নি। যদিও তিনি বলেছিলেন, গাইব মা বীররসে ভাসি মহাগীত তবুও কাব্যে করুণ রসেরই জয় হয়েছে। মেঘনাদবধ কাব্য রামায়ণ-আহৃত কাহিনীর পুণরাবৃত্তি নয়—এটি নবজাগ্রত বাঙালির দৃষ্টি নিয়তি-লাঞ্ছিত নবমানবতাবোধের সকরুণ মহাকাব্যের রূপে অপূর্ব গীতি-কাব্য। মেঘনাদবধ কাব্য এ দিক দিয়ে বাংলা কাব্য সাহিত্যে একক সৃষ্টি।
মধুসূদন অতি আশ্চর্য্যজনকভাবে নির্মাণ-কুশলতা গুণে মহাকাব্যোচিত কাব্য-বিগ্রহ সৃষ্টি করেছেন। এ কাব্যের তাৎপর্য রাবণ-চরিত্রের প্রতীকতায়। তার সৃষ্ট রাবণ চরিত্রে পরম দাম্ভিকতা প্রকট হয়ে উঠে নি। রামায়ণকে তিনি তার মানবতার আলোকে বিধৌত করে যে মহাকাব্য রচনা করেছেন, তা আসলে রোমান্টিক মহাকাব্য। এ কারণে আকারে 'মেঘনাদবধ কাব্য' মহাকাব্যোচিত হলেও, এর প্রাণ-নন্দিনী সম্পূর্ণ রোমান্টিক এবং মধুসূদন এ কাব্যে জীবনের যে জয়গান করেছেন, তা বীররসের নয়, কারুণ্যের। কবি তাই, রবীন্দ্রনাথের ভাষায়, সমুদ্রতীরের শ্মশানে দীর্ঘনিঃশ্বাস ফেলিয়া কাব্যের উপসংহার করিয়াছেন।
বীরাঙ্গনা পত্রকাব্য (১৮৬২)
বাংলা সাহিত্যে পত্রাকার কাব্যরচনা প্রথম দেখা যায় বীরাঙ্গনা কাব্যে। ১৮৬২ সালে এই গ্রন্থ রচিত ও প্রকাশিত হয়। দুষ্মন্তের প্রতি শকুন্তলা, সোমের প্রতি তারা, দ্বারকনাথের প্রতি রুক্মিণী, দশরথের প্রতি কৈকয়ী, লক্ষ্মণের প্রতি সূপর্ণখা, অর্জুনের প্রতি দ্রৌপদী, দুর্যোধনের প্রতি ভানুমতী, জয়দ্রথের প্রতি দুঃশলা, শান্তনুর প্রতি জাহ্নবী, পুরুবার প্রতি উর্বশী, নীলধ্বজের প্রতি জনা— এই ১১টি পত্ররূপী কবিতা নিয়ে কাব্যগ্রন্থটি রচিত। মধুসূদন তার কাব্যে এই নারীদের পুরাণ-পরিচিতির মূলে আঘাত করেছেন। তিনি মানবিক অনুভূতির আলোকে নারী-হৃদয়ের কথকতায় ব্যক্ত করিয়েছেন।
দাম্পত্য জীবন
right|thumb|250px|ভারতের ডাকটিকিটে মাইকেল, ১৯৭৩ মাদ্রাজে গিয়ে প্রতিষ্ঠা লাভের চেয়েও কবি যে বিশেষ কাজটি করেছিলেন তা হচ্ছে এক শ্বেতাঙ্গিনীকে বিয়ে করা। মাদ্রাজে অবস্থানকালীন সময়ে তিনি রেবেকা ম্যাকটাভিশ নামক এক ইংরেজ যুবতীকে বিয়ে করেন। অরফান আস্যাইলাম স্কুলে পড়াতে শুরু করার পরই পরিচয় হয় তার ভাবী স্ত্রী রেবেকার সাথে। বিয়ের এই প্রক্রিয়াটি অবশ্য খুব সহজ ছিল না। তার বন্ধু গৌরি দাশকে লিখেছিলেন""রেবেকাকে পেতে খুব ঝামেলা হয়েছিল, বুঝতেই তো পারছো তার(রেবেকা) সমস্ত শুভাকাঙ্ক্ষী এই বিয়ের বিরুদ্ধে ছিল"" তাদের বিয়ে সম্পাদন হয় ৩১ জুলাই ১৮৪৮ সালে। বিদেশে গিয়ে রোগ ভোগ করা, চাকরি জোটানো তারপর এই বিদেশিনীকে বিয়ে করা এই সবই হয়েছিল মাদ্রাজ পৌঁছানোর ছ' মাসের ভিতরে। কিন্তু তাদের এই দাম্পত্য জীবন বেশি দিন স্থায়ী ছিল না। তিনি ভেবেছিলেন বিয়ের পর তার প্রাণের রেবেকাকে সাথে নিয়ে সুখী হবেন। কিন্তু সুখ জিনিসটা বিধাতা হয়ত তার কপালে লিখেন নি। সংসারের নানা ঝঞ্ঝাট, গোলমাল দেখা দিল। মাইকেলের একগুয়েমির কারণে স্ত্রীর মতের সাথে অমিল হতে লাগল। এর ফলে তিনি কয়েক বছরের মধ্যেই রেবেকার সাথে সম্পর্ক ত্যাগ করেন। রেবেকার গর্ভে মধুসূদনের দুই পুত্র ও দুই কন্যার জন্ম হয়।
মাদ্রাজ জীবনের শেষ পর্বে রেবেকার সঙ্গে বিবাহ বিচ্ছেদ হওয়ার অল্পকাল পরে মধুসূদন মাদ্রাজ প্রেসিডেন্সি কলেজের কোনো এক শিক্ষকের কন্যা হেনিরিয়েটা সোফিয়া নামে এক ফরাসি তরুণীকে বিবাহ করেন। হেনিরিয়েটাও সর্বগুণ সম্পন্ন রুচিমার্জিত মেয়ে ছিলেন। হেনিরিয়েটা মধুসূদনের সারাজীবনের সঙ্গিনী ছিলেন। তাদের নেপোলিয়ান নামক এক ছেলে এবং শর্মিষ্ঠা নাম এক মেয়ে। তার বংশধরদের মধ্যে অন্যতম হলেন বিখ্যাত টেনিস খেলোয়াড় লিয়েন্ডার পেজ।
মৃত্যু
right|thumb|250px|মাইকেল মধুসূদন দত্তের সমাধিস্মারক, কলকাতা
মধুসূদনের শেষ জীবন চরম দুঃখ ও দারিদ্র্যের মধ্য দিয়ে অতিবাহিত হয়। আইন ব্যবসায়ে তিনি তেমন সাফল্য লাভ করতে পারেন নি। তাছাড়া অমিতব্যয়ী স্বভাবের জন্য তিনি ঋণগ্রস্তও হয়ে পড়েন। ১৮৭৩ খ্রিষ্টাব্দের ২৯ জুন আলিপুর জেনারেল হাসপাতালে কপর্দকহীন (অর্থাভাবে) অবস্থায় তিনি মৃত্যুবরণ করেন এবং তাকে কলকাতার সার্কুলার রোডে সমাধি দেওয়া হয়। মহাকবি জীবনের অন্তিম পর্যায়ে জন্মভূমির প্রতি তার সুগভীর ভালোবাসার চিহ্ন রেখে গেছেন অবিস্মরণীয় পংক্তিমালায়। তার সমাধিস্থলে নিচের কবিতাটি লেখা রয়েছে : 'দাঁড়াও পথিকবর, জন্ম যদি তব
বঙ্গে! তিষ্ঠ ক্ষণকাল! এ সমাধি স্থলে
(জননীর কোলে শিশু লভয়ে যেমতি
বিরাম) মহীর পদে মহা নিদ্রাবৃত
দত্তকুলোদ্ভব কবি শ্রীমধুসূদন!
যশোরে সাগরদাঁড়ি কপোতাক্ষ-তীরে
জন্মভূমি, জন্মদাতা দত্ত মহামতি
রাজনারায়ণ নামে, জননী জাহ্নবী'
তিলভিটা রেলওয়ে স্টেশন
তিলভিটা রেলওয়ে স্টেশন (কোড:টিবিবি) হল সাহেবগঞ্জ লুপের একটি ছোট স্টপ, যেটি একটি পাথর ভাঙ্গানোর এবং লোড করার জায়গা হিসাবে কাজ করে। এখানে কয়েকটি লোকাল ট্রেনের স্টপেজ রয়েছে।
ডেবোরা এডওয়ার্ডস
ডেবোরা এডওয়ার্ডস (জন্ম ২৫ সেপ্টেম্বর ১৯৭৮) একজন অস্ট্রেলীয় হার্ডলার। তিনি ২০০০ গ্রীষ্মকালীন অলিম্পিকে মহিলাদের ১০০ মিটার হার্ডলসে প্রতিদ্বন্দ্বিতা করেছিলেন।
উত্তর কোরিয়া–বাংলাদেশ সম্পর্ক
উত্তর কোরিয়া–বাংলাদেশ সম্পর্ক হল উত্তর কোরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
ইতিহাস
বাংলাদেশে উত্তর কোরিয়ার স্থায়ী রাষ্ট্রদূত রয়েছে। চীনে নিযুক্ত বাংলাদেশের রাষ্ট্রদূত উত্তর কোরিয়ার কাজ পরিচালনা করেন। অবৈধ ওয়াইন রাখার অভিযোগে ২০১২ সালে এক উত্তর কোরীয় কূটনীতিককে ২.৫ মিলিয়ন টাকা জরিমানা করা হয়। উত্তর কোরিয়ার পাইয়োনগ্যাং রেস্তোঁরার একাধিক শাখা ঢাকায় রয়েছে যা কিনা উত্তর কোরীয় কর্তৃক পরিচালিত হয় এবং উত্তর কোরীয় খাদ্য সেখানে পরিবেশিত হয়। ২০১৫ সালের মে মাসে রেস্তোঁরার ম্যানেজার অবৈধ ভায়াগ্রা এবং অ্যালকোহল বিক্রির অভিযোগে গ্রেপ্তার হন। কাস্টম ইন্টেলিজেন্সের সহকারী পরিচালক উম্মে নাহিদা আক্তার বলেন, “স্থানটি অবৈধ কার্যকলাপের কেন্দ্র।”
মে ২০১৫ সালে উত্তর কোরীয় কূটনীতিক সন ইয়াং-নাম ১.৭ মিলিয়ন ডলার সমমূল্যের স্বর্ণ চোরাচালানির সময় ধরা পড়ে বহিষ্কৃত হন। বাংলাদেশে নিযুক্ত উত্তর কোরীয় রাষ্ট্রদূত এ ঘটনার পর ক্ষমা চান।
সিমেন্টেক এবং ব্যা সিস্টেম বাংলাদেশ ব্যাংকের অর্থ পাচারের ঘটনার সাথে উত্তর কোরিয়ার সম্পৃক্ততার সন্ধান পায়। ২০১৬ সালের আগস্ট মাসে উত্তর কোরিয়া দূতাবাসের প্রথম সেক্রেটারি হ্যান সন ইক "অবৈধ কার্যকলাপ"-এর অভিযোগে বহিষ্কৃত হন। প্রায় অর্ধ-মিলিয়ন ডলার মূল্যের সিগারেট ও ইলেকট্রনিক পণ্য চোরাচালানির সময় তাকে ধরা হয়। জানুয়ারি, ২০১৭ সালে হ্যান একটি রোলস রয়েস বাংলাদেশে আনেন, যা কিনা বাংলাদেশ কাস্টমস বাজেয়াপ্ত করে।
অর্থনৈতিক সম্পর্ক
২০০২ সালে বাংলাদেশ উত্তর কোরিয়া থেকে প্রায় ৩৪.৮ মিলিয়ন ডলারের স্বর্ণ আমদানি করে, যেখানে উত্তর কোরিয়া বাংলাদেশ থেকে ৫.৩১ মিলিয়ন ডলারের পণ্য আমদানি করে।
দ্বিতীয় জওয়ান মর্দ খান
দ্বিতীয় জওয়ান মর্দ খান বা মহম্মদ কামালউদ্দীন খান (মৃত্যু: ১৭৬৫) রাধনপুর রাজ্যে (অধুনা ভারতের গুজরাত রাজ্যে)  বাবি রাজবংশের দ্বিতীয় নবাব ছিলেন।
সংক্ষিপ্ত জীবনী
মহম্মদ কামালউদ্দীন খান রাধনপুরের প্রথম নবাব প্রথম জওয়ান মর্দ খানের জ্যেষ্ঠ পুত্র ছিলেন। ১৭২৯ খ্রিষ্টাব্দে পিতার মৃত্যুর পরে ৭০০ জন জাঠের মনসবদারী লাভ করেন এবং জওয়ান মর্দ খান উপাধি লাভ করেন। তিনি ১৭৩০ থেকে ১৭৩৩ খ্রিষ্টাব্দ পর্যন্ত বড়নগর, ১৭৩৩ থেকে ১৭৩৪ খ্রিষ্টাব্দ পর্যন্ত বীরঙ্গম এবং ১৭৩৪ থেকে ১৭৩৮ খ্রিষ্টাব্দ পর্যন্ত কড়ি ও বিজাপুরের ফৌজদার হিসেবে নিযুক্ত হন। ১৭৪২ থেকে ১৭৫৩ খ্রিষ্টাব্দ পর্যন্ত তিনি আহমেদাবাদের নায়েব এবং ১৭৪৩ খ্রিষ্টাব্দে গুজরাতের নায়েব সুবেদারের দায়িত্ব পালন করেন। ১৭৫৩ খ্রিষ্টাব্দে তাকে বালাসিনোর, খেড়া ও গোঘা অঞ্চলের জায়গীর প্রদান করা হয়। তিনি আহমেদাবাদ শহরে মারাঠা সৈন্যদের একটি অবরোধ প্রতিরোধ ও আক্রমণের বিরুদ্ধে প্রতিরক্ষার দায়িত্বে ছিলেন, কিন্তু পরে শহর সমর্পণ করতে বাধ্য হন। ১৭৫৩ খ্রিষ্টাব্দের ৩০শে মার্চ তাকে ক্ষতিপূরণ হিসেবে পত্তন, বড়নগর, সামি, মুনিপুর, থরড়, বিশালনগর, খেরালু, রাধনপুর, বিজাপুর ও থরওয়ারাহ প্রভৃতি অঞ্চলের জায়গীর প্রদান করা হয়। তার মহম্মদ গাজীউদ্দীন খান ও মহম্মদ নজমউদ্দীন খান নামক দুইজন পুত্র এবং সর্দার বখতে সাহিবা নামক একজন কন্যা ছিল।
লালগড় সেতু
লালগড় সেতু হল ভারতের পশ্চিমবঙ্গ রাজ্যের পশ্চিম মেদিনীপুর জেলায় কংসাবতী নদীর উপর অবস্থিত একটি সেতু। এই সেতুটির নির্মান শুরু হয় ২০১১ সালে এবং ২০১৬ সালে এর নির্মান শেষ হয়।সেতুটি ১১ ফেব্রুয়ারি ২০১৬ সালে মুখ্যমন্ত্রী মমতা বন্দ্যোপাধ্যায় উদ্বোধন করেন।
সেতুটি নির্মানের ফলে ঝাড়গ্রামের সঙ্গে বাঁকুড়া, বিষ্ণুপুর ও মেদিনীপুর শহরের মধ্যে দূরত্ব প্রায় কমেছে।
সাবাহ আল-আহমেদ আল-জাবের আল-সাবাহ
প্রাথমিক ও কর্মজীবন
আল-সাবাহ জন্মগ্রহণ করেছেন ১৬ জুন ১৯২৯ সালে। তিনি ১৯৩০-এর দশকে আল মুবারকিয়া স্কুলে প্রাথমিক শিক্ষা লাভ করেন এবং শিক্ষকদের অধীনে তাঁর পড়াশোনা শেষ করেন। তিনি কুয়েতের পূর্বের আমির শেখ জাবের আল-আহমদ আল-সাবাহের সৎ ভাই, যিনি ২০০৩ সালের জুলাইয়ে সাবাহকে কুয়েতের ক্রাউন প্রিন্স শেখ সাদ আল-সেলিম আল-সাবাহের স্থলাভিষিক্ত করেছিলেন । রয়্যাল এয়ার মারোক ফ্লাইট ৩০ এর ইচ্ছাকৃতভাবে দুর্ঘটনায় তার ভাই নিহত হয়েছেন।
কুয়েতের আমির হওয়ার আগে সাবাহ ১৯৬৩ থেকে ১৯৯১ এবং ১৯৯২ থেকে ২০০৩ পর্যন্ত কুয়েতের পররাষ্ট্রমন্ত্রী ছিলেন । পররাষ্ট্রমন্ত্রী হিসাবে সাবাহ পারস্য উপসাগরীয় যুদ্ধের পরে কুয়েতির আন্তর্জাতিক সম্পর্ক পুনরুদ্ধার করেছিলেন । পররাষ্ট্রমন্ত্রী থাকাকালীন তিনি প্রথম উপ-প্রধানমন্ত্রীও ছিলেন। তিনি ১৯৬৫ থেকে ১৯৬৭ সাল পর্যন্ত ভারপ্রাপ্ত অর্থমন্ত্রী ছিলেন।
উত্তরাধিকার
বাম|থাম্ব|মার্কিন ভাইস প্রেসিডেন্ট [[ডিক চেনি ২০০৬ সালে আমিরের মৃত্যুতে শোক প্রকাশ করতে প্রধানমন্ত্রী শেখ সাবাহের সাথে সাক্ষাত করেছেন।]] ২০১৫ সালের ১৫ জানুয়ারি, আমির, শেখ জাবের, শেখ সাদ, কুয়েতের ক্রাউন প্রিন্সকে নতুন আমির বানিয়ে মারা যান। সাদের প্রবেশের পরে, সাবাহ সম্ভবত প্রধানমন্ত্রীর দায়িত্ব বজায় রেখে নতুন ক্রাউন প্রিন্স হওয়ার সম্ভাবনা ছিল। তবে সংবিধানে আমির সংসদের আগে শপথ নেওয়ার প্রয়োজন রয়েছে, এবং শপথ গ্রহণের শপথ জটিল। শীঘ্রই, এই শব্দটি ছড়িয়ে পড়তে শুরু করে যে সাদ পুরোপুরি শপথ নিতে অক্ষম। কিছু প্রতিবেদনে তিনি আলৎসহাইমারের রোগে বা অন্য কোনও বিকৃত রোগে ভুগছেন বলে উল্লেখ করা হয়েছে; এটি সাধারণত একমত যে তিনি কথা বলতে পারছিলেন না, কমপক্ষে কোনও দৈর্ঘ্যেই। ক্ষমতাসীন পরিবারের মধ্যে ক্ষমতার লড়াইয়ের পরে সাদ অসুস্থতার কারণে ২৩ শে জানুয়ারী ২০০৬ এ কুয়েতের আমির পদত্যাগ করতে রাজি হন। শাসক পরিবার তখন সম্মানিত হয় এবং সাবাহ নতুন আমির হন ২৪ শে জানুয়ারি ২০০৬এ, কুয়েতের জাতীয় সংসদ সাদকে অফিসের বাইরে ভোট দেয়, এই বিষয়টি প্রত্যাখ্যানের একটি সরকারী চিঠি পাওয়ার কয়েক মুহুর্ত আগে। কুয়েতের মন্ত্রিসভা সবাকে আমির মনোনীত করে। তিনি জাতীয় সংসদের অনুমোদনের মাধ্যমে ২৯ জানুয়ারী ২০০৬ এ সেই সংকট শেষ করে শপথ গ্রহণ করেছিলেন।
জাতীয় সংসদ বিলোপ
সরকারের সাথে ক্ষমতার লড়াইয়ের পরে ২০০৮ সালের ১৯ মার্চ মন্ত্রিসভা পদত্যাগ করার পরে সাবাহ ১৭ মে ২০০৮ এ জাতীয় সংসদ ভেঙে দেয় এবং ১৭ মার্চ ২০০৮ সালের প্রথম দিকে নির্বাচনের আহবান জানায়। থাম্ব|261x261পিক্সেল|১৩ নং এ সাবাহ। [[ইস্তাম্বুল|ইস্তাম্বুলে ইসলামিক শীর্ষ সম্মেলন অধিবেশন]] ২০১২ সালে সরকার ও সংসদের মধ্যে লড়াই শুরু হয়েছিল; ফলে তিনি সংসদ ভেঙে দিয়েছিলেন।
বৈদেশিক সম্পর্ক
উপসাগরীয় সহযোগিতা কাউন্সিলের নেতৃত্বের আদেশে এবং পররাষ্ট্রমন্ত্রী ও প্রধানমন্ত্রী হিসেবে তাঁর ৪০ বছরের চাকরির কারণে সাবাহ এক আঞ্চলিক ও আন্তর্জাতিক মধ্যস্থতাকারী ছিলেন। তার নেতৃত্বে কুয়েত পাকিস্তান ও বাংলাদেশ, তুরস্ক এবং বুলগেরিয়া, প্যালেস্তাইন ও জর্ডান, লেবাননে উপসাগরীয় দেশ এবং ইরানের গৃহযুদ্ধের দলগুলির পক্ষে মধ্যস্থতা হিসাবে কাজ করেছেন। ২০১৬ সালে সাবাহ ইয়েমেনের গৃহযুদ্ধের লড়াইয়ে অংশীদারদের পক্ষ থেকে জাতিসংঘের বেশ কয়েকটি বৈঠকের আয়োজন করেছিল।
কাতারের কূটনৈতিক সংকটে সাবাহ দ্রুত কুয়েতকে মূল মধ্যস্থতাকারী হিসাবে প্রতিষ্ঠা করেছিলেন এবং কাতারের নেতাদের সাথে ফাটল নিয়ে আলোচনার জন্য দোহার যাওয়ার আগে –-– জুন সৌদি ও এমিরতি কর্মকর্তাদের সাথে বৈঠক করেন। তাঁর চলমান প্রচেষ্টাকে কাতার এবং অঞ্চল, মার্কিন যুক্তরাষ্ট্র, যুক্তরাজ্য, ফ্রান্স এবং জার্মানি থেকে প্রকাশিত অন্যান্য আগ্রহী দলগুলির দ্বারা প্রকাশ্যে সমর্থন করেছে। ২০১৭ সালের সেপ্টেম্বরের শুরুতে, প্রেসিডেন্ট ডোনাল্ড ট্রাম্প সহ 'ওয়াশিংটনের শীর্ষ কর্মকর্তাদের সাথে পরিস্থিতি নিয়ে আলোচনা করেছিলেন, তিনি মধ্যস্থতার' প্রচেষ্টা 'র প্রশংসা করেছিলেন এবং' কুয়েতের "আঞ্চলিক স্থিতিশীলতায় গুরুত্বপূর্ণ অবদান "কে প্রশংসা করেছিলেন। যে কোনও পূর্বশর্ত সম্পর্কে বয়কটকারী দেশগুলি থেকে কিছু প্রশ্ন ছিল। ফরাসী রাষ্ট্রপতি এমমানুয়েল ম্যাক্রোঁ ১৫ ই সেপ্টেম্বর ২০১৭-এ প্যারিসে বৈঠকের পরে সাবাহের মধ্যস্থতা প্রচেষ্টার জন্য ফরাসি সমর্থনের কথা বলেছেন এবং এই উদ্যোগের সমর্থনে ২০১৭ সালের জুনে বিবৃতি পুনর্ব্যক্ত করেন। ট্রাম্প এবং সাবাহ হোয়াইট হাউসে তৃতীয় বৈঠক করেছেন ৫ সেপ্টেম্বর, ২০১৮ সালে।
মানবতাবাদ
প্রাক্তন রাষ্ট্রপতি জিমি কার্টার সাবাহকে "বিশ্বব্যাপী মানবতাবাদী নেতা" হিসাবে অভিহিত করেছেন, বলেছেন, "দুর্যোগ ত্রাণ, শান্তি প্রচেষ্টা এবং জনস্বাস্থ্যের অগ্রযাত্রায় তাঁর সমর্থন একটি অনুপ্রেরণা। অন্যান্য বিশ্ব নেতারা আমার বন্ধু হিস্টনেস আমিরের দ্বারা নির্ধারিত বুদ্ধিমান উদাহরণ থেকে শিখতে পারেন। "
২০১৪ সালের মিডিল ইস্ট কাউটস রিপোর্ট অনুসারে, প্রতিবেশী দেশগুলিতে সিরিয়ান শরণার্থীদের সমর্থনে জিসিসি সদস্যদের মধ্যে ২০১৩ সালে সাবাহ সবচেয়ে বড় ব্যক্তিগত অনুদান প্রদান করেছিলেন, $ ৩০০ মিলিয়ন ডলার। এছাড়াও ২০১৪ সালে, জাতিসংঘের প্রাক্তন সেক্রেটারি-জেনারেল বান কি মুন বিশ্বকে বিশ্বব্যাপী মানবতাবাদী নেতা হিসাবে উল্লেখ করেছিলেন এবং তাকে মানবিক পুরস্কার দিয়েছিলেন। বান বলেছিলেন, "কুয়েতের আমিরের মহিমান্বিত শেখ সাবাহ আল আহমদ আল জাবের আল সাবাহ, নেতৃত্বকে স্বীকৃতি দিতে আজ আমি এখানে উপস্থিত হয়ে আমার খুব আনন্দ ও সম্মান দেয়। এটি একটি দুর্দান্ত মানবিক দিন। আমরা আমাদের বিশ্বের একজন মহান মানবতাবাদী নেতার সাথে একসাথে বসেছি "।
২০১৫ সালে, সাবাহ কুয়েতে আহ্বিত জাতিসংঘের শীর্ষ সম্মেলনে সিরিয়ার মানবিক সঙ্কট নিরসনের জন্য $ ৫০০ মিলিয়ন ডলার প্রতিশ্রুতি দিয়েছিলেন।
আগস্ট ২০১৭ সালে, জাতিসংঘের মহাসচিব আন্তোনিও গুতেরেস মানবিক পদক্ষেপে কুয়েতের নেতৃত্বের জন্য কৃতজ্ঞতা প্রকাশ করেছিলেন, পাশাপাশি "সংলাপ […] এবং কুয়েতকে বোঝার প্রচার এই অঞ্চলে সমস্ত দ্বন্দ্বের সাথে দেখিয়েছে," যোগ করেছেন, "তবে তা নয় কেবল কুয়েতের মানবতাবাদী নেতৃত্বই এ অঞ্চলের সকল দ্বন্দ্বের সাথে সম্পর্কিত কুয়েত যে জ্ঞান, সংলাপ, বোঝার প্রচারকে দেখিয়েছে। কুয়েতের কোনও এজেন্ডা নেই। কুয়েতের এজেন্ডা হচ্ছে শান্তি; বোঝা হচ্ছে। " গুতেরেস বর্তমান জিসিসি সংকটে সাবাহ যে ইতিবাচক ভূমিকা নিয়েছিলেন তা আরও উল্লেখ করেছিলেন এবং স্মরণ করিয়ে দিয়েছেন যে তিনি যখন শরণার্থীদের হাই কমিশনার ছিলেন (জুন ২০০৫ থেকে ডিসেম্বর ২০১৫ ) সাবাহ আন্তর্জাতিক সম্প্রদায়কে সংগঠিত করার জন্য তিনটি সম্মেলনের সভাপতিত্ব করেছিলেন সিরিয়ার মানুষ
মানবাধিকার লঙ্ঘন
আল-সাবাহ প্রকাশ্যে তাঁর অসম্মান করার জন্য বেশ কয়েকজন সংসদ সদস্যকে কারাগারে পাঠিয়েছিলেন।
মৃত্যু
আল-সাবাহ আমেরিকা যুক্তরাষ্ট্রের একটি হাসপাতালে ২০২০ সালের ২৯ সেপ্টেম্বর ৯১ বছর বয়সে মারা যান।
সিডনি স্মিথ (ক্রিকেটার, জন্ম ১৮৮১)
সিডনি গর্ডন স্মিথ (Sydney Smith; জন্ম: ১৫ জানুয়ারি, ১৮৮১ - মৃত্যু: ২৫ অক্টোবর, ১৯৬৩) ত্রিনিদাদের স্যান ফার্নান্দো এলাকায় জন্মগ্রহণকারী বিখ্যাত প্রথম-শ্রেণীর ক্রিকেট তারকা ছিলেন। ত্রিনিদাদ, নর্দাম্পটনশায়ার ও অকল্যান্ড দলের পক্ষে খেলেছেন তিনি। দলে তিনি মূলতঃ অল-রাউন্ডারের ভূমিকা পালন করতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে দক্ষতা প্রদর্শন করেছেন সিডনি স্মিথ।
খেলোয়াড়ী জীবন
বামহাতি মাঝারীসারির বামহাতি ব্যাটসম্যান ও বামহাতি স্পিন বোলার হিসেবে খেলতেন। তার বর্ণাঢ্যময় খেলোয়াড়ী জীবন তিনটি ভাগে বিভক্ত ছিল। ওয়েস্ট ইন্ডিজে থাকাকালীন ত্রিনিদাদের, ইংল্যান্ডে থাকাকালীন নর্দাম্পটনশায়ারের এবং নিউজিল্যান্ডে থাকাকালীন অকল্যান্ডের প্রতিনিধিত্ব করেন। ১৯০৬ সালে ওয়েস্ট ইন্ডিজের সদস্যরূপে ইংল্যান্ড সফরে যান। ১৯১০-১১ ও ১৯১২-১৩ মৌসুমে এমসিসি’র সদস্য হিসেবে ওয়েস্ট ইন্ডিজে যান। এছাড়াও নিউজিল্যান্ডের সদস্যরূপে এমসিসি ও অস্ট্রেলিয়ার বিপক্ষে খেলেন।
ওয়েস্ট ইন্ডিজে
১৮৯৯-১৯০০ মৌসুমে আন্তঃঔপনিবেশিক প্রতিযোগিতায় ত্রিনিদাদের পক্ষে সর্বপ্রথম অংশগ্রহণ করেন। পরবর্তী কয়েক মৌসুম মূলতঃ বোলার হিসেবে প্রভূতঃ সফলতা পান। ১৯০১-০২ মৌসুমে রিচার্ড বেনেটের নেতৃত্বাধীন ইংল্যান্ডের টেস্ট খেলোয়াড় বার্নার্ড বোসানকুয়েত, ফ্রেডরিক ফেন ও রকলি উইলসন সমৃদ্ধ ত্রিনিদাদে সফরকারী দলের বিপক্ষে সম্মিলিত ওয়েস্ট ইন্ডিজ দলের পক্ষে খেলেন। প্রথম ইনিংসে ৯/৩৪ ও দ্বিতীয় ইনিংসে ৭/৫১ পান। তিন বছর পর লর্ড ব্রাকলি’র দলের বিপক্ষে ত্রিনিদাদে পুনরায় সম্মিলিত ওয়েস্ট ইন্ডিজ দলের সদস্যরূপে অংশ নেন।
১৯০৬ সালে ওয়েস্ট ইন্ডিজ দ্বিতীয় একাদশের সদস্যরূপে ইংল্যান্ড সফরে যান। সফরের পূর্বে তাকে ওয়েস্ট ইন্ডিজের সেরা শৌখিন বোলাররূপে আখ্যায়িত করা হয়েছিল। বামহাতে ধীরগতিতে বোলিং করার পাশাপাশি ব্যাটহাতেও তার বেশ দক্ষতা ছিল। স্লিপ অঞ্চলে দারুণ ফিল্ডিংয়ে অভ্যস্ত ছিলেন। সফরে তার ভূমিকা ছিল দারুণ। বিশেষ করে দূর্বল দলের বিপক্ষে। ৪টি প্রথম-শ্রেণীর ও ৪টি ক্ষুদ্রতর দলের বিপক্ষে সাত শতাধিক রান ও ৫০-এর বেশি উইকেট পান। এরপর থেকেই তার ব্যাটিং দূর্বলতর হতে থাকলেও বল হাতে ঠিকই সফলতা পেয়েছেন। তন্মধ্যে, চূড়ান্ত খেলায় নর্দাম্পটনশায়ারের বিপক্ষে ১২ উইকেট পেয়েছিলেন।
ইংল্যান্ডে
১৯০৬ সালের সফরের পর তিনি ইংল্যান্ডে অবস্থান করেন ও কাউন্টি ক্রিকেটে নর্দাম্পটনশায়ারের পক্ষে খেলার যোগ্যতা লাভ করেন। দুই বছর অবস্থানকালীন সময়ে তিনি কেবলমাত্র সফরকারী দলের বিপক্ষে খেলার অনুমতি পান। ১৯০৭ সালে দক্ষিণ আফ্রিকার বিপক্ষে ১০ উইকেট এবং ফিলাডেলফিয়ান দলের বিপক্ষে ২৩ ও অপরাজিত ৭৬-সহ ৯ উইকেট নেন।
ব্যক্তিগত জীবন
তার কাকা ফ্রেডরিক ও অগাস্টাস স্মিথ আন্তঃঔপনিবেশিক ক্রিকেটের শুরুর দিকে বার্বাডোসের পক্ষে খেলেছেন। ২৫ অক্টোবর, ১৯৬৩ তারিখে নিউজিল্যান্ডের অকল্যান্ডে তার দেহাবসান ঘটে।
১৯১৪ সালে চমকপ্রদ ক্রীড়াশৈলী প্রদর্শন করায় উইজডেন কর্তৃক বর্ষসেরা ক্রিকেটার হিসেবে মনোনীত হন সিডনি স্মিথ। ২০১৪ সালে বিল ফ্রান্সিস কর্তৃক ‘ক্রিকেটস মিস্ট্রি ম্যান: দ্য স্টোরি অব সিডনি গর্ডন স্মিথ: ওয়েস্ট ইন্ডিজ, এমসিসি, নিউজিল্যান্ড’ অস্ট্রেলিয়ায় প্রকাশিত হয়।
ওরিয়েন্টাল বে পেঁচা
ওরিয়েন্টাল বে পেঁচা (Phodilus badius) হল একধরনের বে পেঁচা প্রধানত লক্ষ্মীপেঁচা এর থেকে আবির্ভূত। এরা সম্পূর্ণ নিশাচর হয়। এবং এদেরকে দক্ষিণ-পূর্ব এশিয়াতে দেখতে পাওয়া যায়। এদের বিভিন্ন ধরনের উপজাতি আছে। এদের মুখটা অনেকটা হার্ট আকারের মতন হয় এবং এদের কান বাইরে বেরোনো থাকে। কঙ্গো বে পেঁচাদের আগে এই প্রজাতির সাথে মিলিয়ে দেওয়া হত কম জ্ঞ্যান থাকার জন্য কিন্তু এদের ওপর জ্ঞ্যান বাড়ার সঙ্গে সঙ্গেই এই দুই প্রজাতিটিকে আলাদা করে দেওয়া হয়। এছাড়াও শ্রীলঙ্কা বে পেঁচাদেরও এদের উপজাতি বলে মানা হয়।
ফিলিপাইন এর সমর দ্বীপপুঞ্জতে এরা বিলুপ্ত হয়ে গেছে বিংশ শতাব্দীর সময়ে। ১৯৪৫ সালে এখানে বোমা আক্রমণে এরা এই দ্বীপপুঞ্জ থেকে হারিয়ে যায় চিরকালের মতোন।
ফিল্মওয়েব
ফিল্মওয়েব চলচ্চিত্র, টেলিভিশন সিরিজ, অভিনেতা এবং চলচ্চিত্রের ক্রু কর্মীদের সম্পর্কিত একটি অনলাইন ডেটাবেস । ২০১১ সাল থেকে, ডাটাবেসে ভিডিও গেমও রয়েছে। ফিল্মওয়েব ১৮ মার্চ ১৯৯৮ সালে চালু হয়েছিল। এটি একটি পোলিশ ভাষার সাইট এবং বৃহত্তম পোলিশ মুভি ডেটাবেস।
ইতিহাস
ফিল্মওয়েবটি আর্টুর গোর্তিচ তৈরি করেছিলেন এবং ১৯৮৮ সালের ১৮ ই মার্চ চালু হয়েছিল। ২০ জানুয়ারী, ২০০০ এ এটি ওয়্যারলেস অ্যাপ্লিকেশন প্রোটোকলের মাধ্যমে উপলব্ধ প্রথম পোলিশ ওয়েবসাইট হয়ে উঠেছে। ২০০৫ সালে, ফিল্মওয়েব পিআরও (বিনোদন পেশাদারদের উদ্দেশ্যে) চালু করা হয়েছিল।
রড ডি হাইডেন
রড ডি হাইডেন (জন্ম ১৫ জানুয়ারী ১৯৬৯ ) একজন অস্ট্রেলীয় দূরপাল্লার দৌড়বিদ। ১৯৯৪ সালে তিনি ওয়ার্ল্ড ক্রস কান্ট্রিতে ১৫২তম স্থান অর্জন করেন। তিনি ১৯৯৬ আটলান্টা অলিম্পিকে ২৩তম এবং ২০০০ সিডনি অলিম্পিকে ২৮তম স্থান অর্জন করেন। হাইডেন ১৯৯৫, ২০০০ এবং ২০০২ অস্ট্রেলীয় ম্যারাথন জিতেন।
অবসর গ্রহণের পর থেকে তিনি সুইনবার্ন ইউনিভার্সিটিতে শিক্ষকতা পেশা শুরু করেছেন, যেখানে তিনি খেলাধুলা এবং বিনোদন সমন্বয়কারী।
রোকা দেল মোরোস
রোকা দেল মোরোস বা এল কোগুলের গুহা হল একটি শিলা আশ্রয় যেখানে প্রাগৈতিহাসিক লেভানটাইন রক আর্ট এবং আইবেরিয়ান স্কিম্যাটিক শিল্পের চিত্র রয়েছে। সাইটটি স্পেনের কাতালোনিয়ার স্বায়ত্তশাসিত সম্প্রদায়ের এল কোগুলে অবস্থিত। ১৯৯৮ সাল থেকে চিত্রকর্মগুলো ইউনেস্কোর ওয়ার্ল্ড হেরিটেজ সাইট আইবেরিয়ান ভূমধ্যসাগরীয় বেসিনের প্রস্তর শিল্পের অংশ হিসাবে সুরক্ষিত রয়েছে। উত্তর-পূর্ব আইবেরিয়ান লিপিতে এবং ল্যাটিন বর্ণমালার শিলালিপিগুলি নির্দেশ করে যে জায়গাটি আইবেরিয়ান এবং রোমান সময়ে একটি অভয়ারণ্য হিসাবে ব্যবহৃত হয়েছিল।
অবস্থান, আবিষ্কার
চিত্রকর্মগুলি ১৯০৮ সালে এল কোগুল গ্রামের রেক্টর, র্যামন হুগেট দ্বারা আবিষ্কৃত হয়েছিল এবং একই বছরে একটি প্রতিবেদন প্রকাশিত হয়েছিল। ১৯৯৮ সাল থেকে চিত্রকর্মগুলি ইউনেস্কো ওয়ার্ল্ড হেরিটেজ সাইটের অংশ হিসাবে সুরক্ষিত রয়েছে (রেফারেন্স ৮৭৪)। উত্তর-পূর্ব আইবেরিয়ান লিপিতে এবং ল্যাটিন বর্ণমালায় শিলালিপি, যার মধ্যে একটি প্রাক্তন ভোটো, ইঙ্গিত করে যে গুহাগুলির ব্যবহার অভয়ারণ্য হিসাবে আইবেরিয়ান এবং রোমান সময় পর্যন্ত প্রসারিত।
লিবিয়া আন্তর্জাতিক পবিত্র কুরআন প্রতিযোগিতা
লিবিয়া আন্তর্জাতিক পবিত্র কুরআন মুখস্থকরন ও তেলাওয়াত প্রতিযোগিতা সমস্ত মুসলিম বিশ্বের আল-কুরআন পাঠ, মুখস্থ ও তেলাওয়াতের জন্য সবচেয়ে বড় উতসবগুলোর মধ্যে একটি।  প্রায় ৬০টিরও বেশি দেশ এই উৎসবে অংশগ্রহণ করে। লিবিয়ার আওকাফ ও ইসলামি বিষয়ক মন্ত্রণালয় এই অনুষ্ঠানের আয়োজন করে। ইভেন্টটি বিভিন্ন উপায়ে কোরআন তেলাওয়াত প্রতিযোগিতার আয়োজন করে। প্রতিযোগিতার লক্ষ্য মানুষের মধ্যে সর্বোচ্চ এবং নৈতিক নৈতিকতা যোগাযোগ এবং উত্থাপন করা। এটি ধ্রুপদী আরবি ভাষার সঠিক ব্যবহারকেও উৎসাহিত করে এবং শিশু ও প্রাপ্ত বয়স্কদেরকে কোরআন অধ্যয়ন ও তেলাওয়াত করতে উৎসাহিত করে। মিসুরাতা শহরের আল-রাইদ মসজিদে এই অনুষ্ঠান অনুষ্ঠিত হয়।
ইতিহাস
এই প্রতিযোগিতাটি ১৯৯১ খ্রিস্টাব্দে চালু হয়েছিলো। নবীনদের প্রস্তুতির জন্য, দেশটি প্রতি বছর জাতীয় কোরআন প্রতিযোগিতার আয়োজন করে, যে পুরস্কারকে বলা হয় জাতীয় ঐক্য পুরস্কার। ২০১৮ সালে, ৮৫ টি প্রতিযোগী দেশ ছিল যারা তিনটি বিভাগে অংশগ্রহণ করেছিল। সেখানে:
রোকা দেল মোরোস
কোগুলের নর্তকী
বর্তমানে, নিছক প্রজনন অনুষ্ঠান উদযাপনের উদ্দেশ্য নিয়ে নর্তকীদের বিকল্প হিসাবে বিভিন্ন ব্যাখ্যা দেওয়া হয়েছে। এরা নিখুঁতভাবে নির্দিষ্ট সামাজিক মর্যাদা সম্পন্ন মহিলা হতে পারে যা তাদের সন্তানদের সাথে একটি মিটিং জায়গায় সামাজিকীকরণের জন্য জমায়েত হয়। এই মহিলারা একে অপরের প্রতি বন্ধুত্ব এবং স্নেহ দেখায়। অতীত নারী।"
লিবিয়া আন্তর্জাতিক পবিত্র কুরআন প্রতিযোগিতা
আয়োজনের উদ্দেশ্য
এই পুরস্কারের উদ্দেশ্য হল আল্লাহর কুরআনের সেবা করা এবং নিম্নোক্ত কার্যক্রমের মাধ্যমে কুরআনের সাধারণ স্তরের দক্ষতা উন্নত করা।
রোকা দেল মোরোস
সংরক্ষণ
কাতালুনিয়া যাদুঘরের তত্ত্বাবধানে চিত্রকর্মগুলিতে সংরক্ষণের কাজ করা হয়েছে। কাতালোনিয়ার অনুরূপ সাইটগুলির সাথে এটিকে সংযুক্ত করে "রক আর্টের রুট" এর প্রেক্ষাপটে সাইটটিকে ব্যাখ্যা করার জন্য এবং কোগুলকে প্রচার করার জন্য এখন একটি দর্শনার্থী কেন্দ্র রয়েছে৷
লিবিয়া আন্তর্জাতিক পবিত্র কুরআন প্রতিযোগিতা
পুরস্কার
১ম পুরস্কার: ১০০,০০০ এলডি (লিবিয়ান দিনার)
প্রথম জওয়ান মর্দ খান
প্রথম জওয়ান মর্দ খান বা মহম্মদ খান-ই-জাহান (মৃত্যু: ২৭শে জুলাই, ১৭২৯) রাধনপুর রাজ্যে বাবি রাজবংশের প্রথম নবাব ছিলেন।
লিবিয়া আন্তর্জাতিক পবিত্র কুরআন প্রতিযোগিতা
পুরস্কার
২য় পুরস্কার: ৮০,০০০ এলডি (লিবিয়ান দিনার)
রোকা দেল মোরোস
সালাদার সমাধি
চিত্রকর্মগুলির কাছে একটি কবরস্থান রয়েছে যেখানে পাথরে খোদাই করা সমাধিগুলিকে সালাদার সমাধি বলা হয়।
প্রথম জওয়ান মর্দ খান
সংক্ষিপ্ত জীবনী
মহম্মদ খান-ই-জাহান গুজরাটের নায়েব সুবেদার সফদর খানের তৃতীয় পুত্র ছিলেন। ১৭১৫ থেকে ১৭২৯ খ্রিস্টাব্দ পর্যন্ত তিনি রাধনপুরের ফৌজদারের দায়িত্ব পালন করেন। ১৭১৬ খ্রিস্টাব্দে তিনি জওয়ান মর্দ খান উপাধি লাভ করেন ও ১৭২৯ খ্রিস্টাব্দে নওয়াব উপাধি লাভ করেন। বালোরের যুদ্ধে আহত হয়ে ১৭২৯ খ্রিস্টাব্দের ২৭শে জুলাই তিনি মৃত্যুবরণ করেন। তার মহম্মদ কামালউদ্দীন খান নামক এক পুত্র ছিল যিনি পরে দ্বিতীয় জওয়ান মর্দ খান উপাধি গ্রহণ করে পরবর্তী নওয়াব হন।
লিবিয়া আন্তর্জাতিক পবিত্র কুরআন প্রতিযোগিতা
পুরস্কার
৩য় পুরস্কার: ৪০,০০০ এলডি (লিবিয়ান দিনার)
কঙ্গো বে পেঁচা
কঙ্গো বে পেঁচা (Phodilus prigoginei) হল একধরনের বে পেঁচা। এরা একটি ছোটো এলাকা জুড়ে বসবাস করতে ভালোবাসে। তাদেরকে প্রধানত দেখতে পাওয়া যায় গণতান্ত্রিক কঙ্গো প্রজাতন্ত্র, বুরুন্ডি এবং রুয়ান্ডা দেশে।
এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমন্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।
ভি. বিক্রমরাজু
আম্পায়ারিত্বে অংশগ্রহণ
৩১ ডিসেম্বর, ১৯৮৪ তারিখে কোলকাতার ইডেন গার্ডেনে ভারত-ইংল্যান্ডের মধ্যকার টেস্টের মাধ্যমে অভিষেক পর্ব সম্পন্ন হয় তার। ঐতিহাসিক টাই টেস্ট পরিচালনা করে স্মরণীয় করে রেখেছেন নিজেকে। ১৮-২২ সেপ্টেম্বর, ১৯৮৬ তারিখে মাদ্রাজের এমএ চিদাম্বরম স্টেডিয়ামে ভারত-অস্ট্রেলিয়ার মধ্যকার তিন টেস্ট সিরিজের প্রথম টেস্ট অনুষ্ঠিত হয়েছিল। টেস্ট ক্রিকেটের ইতিহাসের দ্বিতীয় ও অদ্যাবধি সর্বশেষ টাই টেস্টে স্বদেশী দারা দোতিওয়ালাকে সাথে নিয়ে খেলা পরিচালনা করেছিলেন। ১১শ ব্যাটসম্যান মনিন্দর সিংকে এলবিডব্লিউ সিদ্ধান্ত প্রদানের মাধ্যমে অস্ট্রেলীয় অফ স্পিনার গ্রেগ ম্যাথিউসের স্বার্থক আবেদন প্রদান করে বেশ বিতর্কের কেন্দ্রবিন্দুতে উপনীত হয়েছিলেন। ঐ টেস্টের পর আর ভি. বিক্রমরাজুকে টেস্ট খেলা পরিচালনা করতে দেখা যায়নি। প্রথম টাই টেস্ট ৯-১৪ ডিসেম্বর, ১৯৬০ তারিখে ব্রিসবেন ক্রিকেট গ্রাউন্ডে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত হয়েছিল।
২২ সেপ্টেম্বর, ২০১৬ তারিখে ভারত-অস্ট্রেলিয়ার মধ্যকার শেষদিনে উপস্থিত ছিলেন সাবেক আম্পায়ারদ্বয় ৩০ বছর আগেকার টেস্টের স্মৃতিচারণে মগ্ন ছিলেন।
বিলি বাউডেন
ব্রেন্ট ফ্রেজার "বিলি" বাউডেন (Brent Fraser "Billy" Bowden; জন্ম: ১১ এপ্রিল, ১৯৬৩) নিউজিল্যান্ডের পক্ষ থেকে আন্তর্জাতিক ক্রিকেট খেলায় আম্পায়ার হিসেবে দায়িত্ব পালন করছেন। শুরুতে তিনি একজন ক্রিকেট খেলোয়াড় ছিলেন। কিন্তু বাতজনিত রোগে আক্রান্ত হওয়ায় ও ক্রিকেটের প্রতি আসক্তি থাকায় আম্পায়ার হিসেবেই নিজেকে বেছে নেন বিলি। তিনি তার নাটকীয় সঙ্কেত প্রদান ও পরিবেশনায় ব্যাপক পরিচিতি পান। এতে তিনি শারীরিক আবেদনের পাশাপাশি বক্র অঙ্গুলী নির্দেশনায় ব্যাটসম্যানকে আউট কিংবা চার, ছয়ের সঙ্কেত প্রদান করে থাকেন।
কর্মজীবন
মার্চ, ১৯৯৫ সালে বাউডেন আনুষ্ঠানিকভাবে আম্পায়ার হিসেবে হ্যামিলটনে অনুষ্ঠিত নিউজিল্যান্ড ও শ্রীলঙ্কার মধ্যেকার প্রথম একদিনের আন্তর্জাতিক ক্রিকেট খেলায় অভিষেক ঘটান। ফিল্ড আম্পায়ার হিসেবে মার্চ, ২০০০ সালে তিনি তার প্রথম টেস্ট ক্রিকেটে দায়িত্ব পালন করেন। পরবর্তীতে ২০০২ সালে তাকে সেরা আম্পায়ারদের খসড়া তালিকায় অন্তর্ভুক্ত করা হয়। এর এক বছর পর তাকে দক্ষিণ আফ্রিকায় অনুষ্ঠিত ২০০৩ সালের বিশ্বকাপ ক্রিকেটে আম্পায়ারের দায়িত্বভার দেয়া হয়। অস্ট্রেলিয়া ও ভারতের মধ্যেকার চূড়ান্ত খেলায় তিনি ৪র্থ আম্পায়ার ছিলেন। কিছুদিন বাদেই তিনি আন্তর্জাতিক আম্পায়ারগণের সেরা তালিকায় অন্তর্ভুক্ত হন তিনি। ২০০৭ সালের ক্রিকেট বিশ্বকাপের চূড়ান্ত খেলায় বিতর্কে জড়িয়ে পড়েন। তার ভুল সিদ্ধান্তের প্রেক্ষিতে খেলার ফলাফল অন্ধকারে নিমজ্জ্বিত হয়ে যাবার উপক্রম হয়েছিল।
আম্পায়ারিং পরিসংখ্যান
তিনি অনেকগুলো টেস্ট ক্রিকেট, একদিনের আন্তর্জাতিক ক্রিকেট এবং টি-২০ খেলায় আম্পায়ারিংয়ের দায়িত্ব পালন করেন। ২৫ জুন, ২০১৩ তারিখ পর্যন্ত তার আম্পায়ারিংয়ের পরিসংখ্যান নিম্নরূপ:-
ব্রোঞ্জ বেইল পদক
একদিনের আন্তর্জাতিক ক্রিকেট খেলায় কমপক্ষে ১০০ খেলায় দায়িত্বপালনকারী আম্পায়ারকে আন্তর্জাতিক ক্রিকেট কাউন্সিল কর্তৃপক্ষ ব্রোঞ্জ বেইল পদক প্রদান করে থাকে।  বিলি বাউডেনও শতাধিক একদিনের আন্তর্জাতিক ক্রিকেট খেলায় অংশগ্রহণ করে এ পদক লাভ করেন।
২০২১ তালেবান আক্রমণ
আফগানিস্তান থেকে মার্কিন সেনা প্রত্যাহারের সাথে সাথে ২০২১ সালের ১লা মে শুরু হওয়া আফগানিস্তান সরকার ও এর মিত্রদের বিরুদ্ধে তালেবান ও আল কায়দাসহ তাদের মিত্র সামরিক গোষ্ঠীগুলোর একটি চলমান আক্রমণ। আক্রমণের প্রাথমিক পর্যায়ে তালিবান গ্রামাঞ্চলের দিকে তাৎপর্যপূর্ণভাবে অগ্রসর হয়। আর এসময় তাদের নিয়ন্ত্রণ করা জেলার সংখ্যা ৭৩ থেকে বেড়ে ২২৩ টিতে পৌঁছায়। ৬ আগস্ট থেকে শুরু করে তালেবান আফগানিস্তানের চৌত্রিশটি প্রদেশের মধ্যে মধ্যে কান্দাহার ও হেরাতসহ আঠারোটি প্রাদেশিক রাজধানী নিজেদের নিয়ন্ত্রণে নিয়ে এসেছে। ১০ আগস্টের হিসাব অনুযায়ী তারা দেশের ৬৫% অঞ্চল নিয়ন্ত্রণ করছে।
আক্রমণটি অভ্যন্তরীণ ও আন্তর্জাতিক পর্যায়ে প্রভাব বিস্তারের পাশাপাশি তালেবানের দ্রুততার সাথে বিভিন্ন অঞ্চল দখলের জন্য পরিচিত। ১০ আগস্ট যুক্তরাষ্ট্র কর্তৃপক্ষ তালেবানের কাছে ৩০-৯০ দিনের মধ্যে আফগানিস্তানের রাজধানী কাবুলের পতন হওয়ার বিষয়ে তাদের পূর্বানুমানের কথা জানিয়েছে।
মে
মে মাসে আফগান সরকারের কাছ থেকে তালিবান মাইদান ওয়ারদাক প্রদেশের নিরখ্ ও জালরেজসহ ১৫টি জেলা দখলে নেয়। দখলকৃত স্থানগুলোর মধ্যে কান্দাহার প্রদেশে অবস্থিত আফগানিস্তানের দ্বিতীয় বৃহত্তম ড্যাম দাহলা ড্যামও রয়েছে। ঐ মাসে তালিবানের সাথে সংঘাতে আফগান জাতীয় নিরাপত্তা বাহিনীগুলোর ৪০৫ জন এবং ২৬০ জন বেসামারিক নাগরিক নিহত হন। অন্যদিকে আফগান প্রতিরক্ষা মন্ত্রণালয় ২,১৪৬ জন তালিবান যোদ্ধাকে হত্যার দাবী করে।
মে'র শেষভাগ পর্যন্ত পর্তুগাল, স্লোভেনিয়া, স্পেন ও সুইডেন আফগানিস্তান থেকে নিজেদের সব সেনাসদস্যকে সম্পূর্ণভাবে সরিয়ে নেয়।
জুন
জুনে আফগান সরকারের কাছ থেকে ৬৯টি জেলা দখলে নেয় তালিবান এবং তারা কুন্দুজ ও পুলি খুমরি শহরে প্রবেশ করে। তারা মাজার-ই-শরীফ শহর অবরুদ্ধ করে রাখে। ঐ মাসে তালিবানদের দখল করা স্থানগুলোর মধ্যে রয়েছে তাজিকিস্তানের সাথে আফগানিস্তানের সীমান্ত পারাপার ও রাজধানী কাবুলের প্রবেশদ্বার হিসেবে পরিচিত মাইদান ওয়ারদাক প্রদেশের সায়েদাবাদ জেলা। আফগান নিরাপত্তা বাহীনি থেকে তাদের দখল করা সরঞ্জামগুলোর মধ্যে রয়েছে ৭০০টি ট্রাক ও হামবি, ডজনখানেক অস্ত্রসজ্জিত বাহন ও কামান ব্যবস্থা।
আগস্ট
১-২ আগস্ট লস্কর গাহ্ প্রদেশের উপকন্ঠে অবস্থিত সাফিয়ান, কালা-ই-কোহনে এবং কারিজ অঞ্চল তালিবানের নিয়ন্ত্রণে আসে। এলাকাগুলোর শহরতলীতে তালিবান ও সরকারী বাহিনীর মধ্যে সংঘর্ষ হয়। এসময় আফগান বিমানবাহিনী ও মার্কিন বিমানবাহিনী তালিবানের অবস্থান লক্ষ্য করে হামলা চালায়। ৩রা আগস্ট লড়াইয়ের সময় ৪০ বেসামরিক নাগরিক নিহত হন এবং ১০০ জনের বেশী আহত হন। লস্কর গাহ্ রেডিও স্টেশন দখলের পর তালিবান তাদের শরিয়তের কন্ঠ অনুষ্ঠান প্রচার শুরু করে। এছাড়াও তারা শহরটির বিমানবন্দরে আক্রমণ শুরু করে। অন্যদিকে সরকার তালিবানের কাছে শহরটির পতন ঠেকাতে অতিরিক্ত সেনা মোতায়েন করে।
৩রা আগস্ট কাবুলে তালিবানের গুলিবর্ষণ ও বোমাহামলার ফলে ৫ তালিবান যোদ্ধাসহ ১৩ জন নিহত হন। আফগান প্রতিরক্ষামন্ত্রী বিসমিল্লাহ খান মোহাম্মদিকে হত্যার উদ্দেশ্যে তালিবান এই আত্মঘাতি হামলাটি চালিয়েছিল। যদিও তিনি এই হামলা থেকে বেঁচে গিয়েছিলেন। লং ওয়ার জার্নাল মোহাম্মদিকে তালিবান আক্রমণ প্রতিরোধে গুরুত্বপূর্ণ সরকারী ব্যক্তিত্বদের একজন বলে উল্লেখ করেছে।
৫ আগস্ট পর্যন্ত তালিবানের সাথে সংঘাতে আফগান জাতীয় নিরাপত্তা বাহিনীর ১১৫ জন সদস্য ও ৫৮ জন বেসামরিক নাগিরক নিহত হন। অন্যদিকে আফগানিস্তানের প্রতিরক্ষা মন্ত্রণালয় আগস্টের শুরু থেকে ৩,১৯৭ জন তালিবান যোদ্ধাকে হত্যার দাবী করে।
মেঘের পরে মেঘ
কাহিনি সংক্ষেপ
১৯৭১ এ মুক্তিযুদ্ধ চলাকালীন বাংলাদেশের ছোট্ট শান্ত ও নিরিবিলি একটি গ্রাম। মুক্তিযুদ্ধের সময় লন্ডভন্ড এই গ্রামের পটচিত্র। সেই গ্রামেরই এক সন্তান “স্বাধীন মাহমুদ” একদিন জানতে চায় তার পিতৃ পরিচয়। তার জন্ম যুদ্ধ জয়ের পরপরই। প্রশ্ন উঠে কে তার পিতা? মুক্তিযোদ্ধা “সেজান মাহমুদ” (রিয়াজ) নাকি ঘাতক দালাল রাজাকার “মজিদ” (রিয়াজ) নাকি পাকিস্তানি ক্যাপ্টেন “সাদেক”? এই তিনটি চরিত্রের মধ্যে দিয়ে উঠে এসেছে বাংলাদেশের স্বাধীনতা সংগ্রামের দুঃসহ স্মৃতি। মা “সুরাইয়া”র (পূর্ণিমা) কাছে সন্তান স্বাধীন জানতে চায়, তার জন্মের প্রকৃত ইতিহাস। যেন একজন সন্তান নয় বাংলাদেশের জন্মেরও ইতিহাস তুলে ধরা হয়েছে 'মেঘের পরে মেঘ' ছবিতে। বাংলাদেশের স্বাধীনতা যুদ্ধ এবং যুদ্ধোত্তর সময়কালের পটভূমিকায় দেশপ্রেম, ভালোবাসা এবং ত্যাগের বীরত্ব বিস্তৃত হয়েছে ছবিটিতে।
সংগীত
মেঘের পরে মেঘ ছবির সঙ্গীত পরিচালনা করেছেন ইমন সাহা।
কাজি গোলাম মহিউদ্দিন ফারুকী
নবাব স্যার কাজি গোলাম মহিউদ্দিন ফারুকী (১৮৯১ - ৪ এপ্রিল ১৯৮৪) ছিলেন একজন জমিদার, রাজনীতিবিদ এবং সমাজসেবক যিনি ব্রিটিশ শাসনামলে ভারত শাসন আইনের অধীনে স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে দায়িত্ব পালন করেন। তিনি বঙ্গীয় প্রাদেশিক পরিষদের সদস্য ছিলেন।
প্রারম্ভিক জীবন
মহিউদ্দিন ১৮৯১ সালে কুমিল্লায় জন্মগ্রহণ করেন। তার পিতার নাম কাজী রিয়াজুদ্দিন আহমদ ফারুকী যিনি একজন সাবরেজিস্ট্রার ছিলেন। মহিউদ্দিনের পৈত্রিক নিবাস ব্রাহ্মণবাড়িয়া জেলার নবীনগর উপজেলার রতনপুর গ্রামে। ছোটবেলায় তিনজন ইংরেজি গৃহ শিক্ষকের হাত ধরে তার শিক্ষাজীবন শুরু হয়। পরবর্তীতে ঢাকা কলেজ থেকেএফ শ্রেণী পর্যন্ত অধ্যয়ন করেন।
রাজনৈতিক জীবন
মহিউদ্দীন নওয়াব স্যার কে,জি,এম, ফারুকী১৯১৬ সালে জাতীয়তাবাদী মধ্যপন্থী রাজনীতিতে যোগদান করেন এবং পরবর্তীতে মুসলিম লীগে যোগ দেন। ১৯১৭ সালে তিনি ত্রিপুরা জেলা বোর্ডের সদস্য এবং কুমিল্লা পৌরসভার কমিশনার নির্বাচিত হন। পরে ১৯২৫ থেকে ১৯২৯ সাল পর্যন্ত ত্রিপুরা জেলা বোর্ডের চেয়ারম্যান হিসেবে দায়িত্ব পালন করেন। এছাড়া তিনি ১৯২১ সালে ত্রিপুরার মুসলিম অধ্যষিত এলাকা থেকে বঙ্গীয় ব্যবস্থাপক সভার সদস্য নির্বাচিত হয়ে ১৯২৯ সাল পর্যন্ত চিফ হুইপ পদে দায়িত্ব পালন করেন। একই বছর তাকে স্থানীয় স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে নিয়োগ দেওয়া হয়। এসময় তার মাধ্যমে ১৯৩১ সালে ‘শিল্প খাতে সরকারি সাহায্য বিল’ পাস হয় এবং কৃষকের সমস্যা সমাধানে তিনি ‘কো-অপারেটিভ মর্টগেজ ব্যাংক’ স্থাপনের উদ্যোগ গ্রহণ করেন।
১৯৩৪ সালে তিনি বঙ্গীয় ব্যবস্থাপক সভার নেতা মনোনীত হন। ১৯৩৭ সালে স্বতন্ত্র প্রার্থী হিসেবে নির্বাচন করে পুনরায় বঙ্গীয় ব্যবস্থাপক সভার সদস্য হন। তিনি ঢাকা বিশ্ববিদ্যালয় সিনেটেরও সদস্য ছিলেন।
পুরস্কার ও সম্মাননা
সমাজসেবায় অবদানের জন্য ব্রিটিশ সরকারে মহিউদ্দীনকে ১৯২৪ সালে ‘খান বাহাদুর’ ১৯৩২ সালে ‘নবাব’ এবং ১৯৩৬ সালে ‘নাইট’ উপাধিতে ভূষিত করে।
মৃত্যু
মহিউদ্দীন ১৯৮৪ সালের ৪ এপ্রিল কলকাতায় মৃত্যুবরণ করেন।
চায়না ন্যাশনাল অফশোর অয়েল কর্পোরেশন
চায়না ন্যাশনাল অফশোর অয়েল কর্পোরেশন, অথবা CNOOC গ্রুপ (চাইনিজ: 中国海洋石油总公司 Pinyin: Zhōngguó Háiyáng Shíyóu Zǒnggōngsī), হচ্ছে চীনের একটি প্রধান জাতীয় তেল কোম্পানি। এটি গনপ্রজাতন্ত্রী চীনের তৃতীয় বৃহত্তম জাতীয় তেল কোম্পানি।
এটি গনপ্রজাতন্ত্রী চীনের একটি রাষ্ট্রমালিকানাধীন কোম্পানি। সরকারকর্তৃক এটি নিয়ন্ত্রিত হয়। ১৯৮২ সালে এটি প্রতিষ্ঠা করা হয়।এর সদর দপ্তর বেইজিংয়ে অবস্থিত।
ভারত পুরুষ জাতীয় ফিল্ড হকি দল
ভারত জাতীয় ফিল্ড হকি দল আন্তর্জাতিক হকি প্রতিযোগিতায় ভারতের প্রতিনিধিত্বকারী দল। এটি ভারত হকি ফেডারেশন কর্তৃক নিয়ন্ত্রিত ও পরিচালিত হয়। জাতীয় হকি দল মেজর ধ্যান চাঁদ স্টেডিয়ামকে হোম গ্রাউন্ড হিসাবে ব্যবহার করে।
উপরিব্যয়
উপরিব্যয়গুলি প্রায়শই হিসাববিজ্ঞানের কিছু ধারণা যেমন স্থির ব্যয় ও পরোক্ষ ব্যয়ের সাথে সম্পর্কিত। প্রত্যক্ষ শ্রম, প্রত্যক্ষ কাঁচামাল এবং প্রত্যক্ষ ব্যয় ব্যতীত আয় বিবরণীতে লিপিবদ্ধ বাকী সমস্ত ব্যয়কে উপরিব্যয় বলা হয়। এগুলির মধ্যে আছে হিসাবনিকাশের খরচ, বিজ্ঞাপন, বীমা, সুদ, আইনি খরচ, শ্রমের বোঝা, ভাড়া, মেরামতি, যোগান, কর, টেলিফোন খরচ, ভ্রমণ খরচ এবং পানি-বিদ্যুৎ-জ্বালানি (গ্যাস বা তেল) তথা উপযোগসেবা খরচ।
মূলত দুই ধরনের ব্যবসায়িক উপরিব্যয় বিদ্যমান, যথা প্রশাসনিক উপরিব্যয় এবং কারখানা উপরিব্যয়।
বাংলাদেশ ক্রীড়া শিক্ষা প্রতিষ্ঠান ক্রিকেট দল
বাংলাদেশ ক্রীড়া শিক্ষা প্রতিষ্ঠান ক্রিকেট দল বাংলাদেশ ক্রীড়া শিক্ষা প্রতিষ্ঠানকে প্রতিনিধিত্ব করে থাকে। দলটির ঢাকা প্রিমিয়ার ডিভিশন ক্রিকেট লিগ ২০১৮-১৯-এ খেলার মাধ্যমে লিস্ট এ ক্রিকেটে অভিষেক ঘটবে এবং দলটি টোয়েন্টি২০ ক্রিকেটে অভিষেক ঘটে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯-এ খেলার মাধ্যমে। আশির দশক থেকে দলটি বাংলাদেশের বিভিন্ন টুর্নামেন্টে খেলে আসছে। দলটি তাদের প্রথম টোয়েন্টি২০ ম্যাচে প্রাইম দোলেশ্বর স্পোর্টিং ক্লাবকে সুপার ওভারে হারায়।
অভয়পুর রেলওয়ে স্টেশন
অভয়পুর রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের লক্ষীসরাই জেলার অভয়পুর চৌকরায় জামালপুর -কাজরা রোডের পাশে অবস্থিত।
সহস্রধারা ঝর্ণা
সহস্রধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।
বর্ণনা
চট্টগ্রামের সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সহস্রধারা ঝর্ণাটি অবস্থিত। ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। বর্ষাকাল ব্যতীত বছরের অন্যান্য সময় এই ঝর্ণায় পানি কম থাকে। ইকোপার্কের মূল গেট থেকে ইটবিছানো পথ ধরে পাঁচ কিলোমিটার গেলে ঝর্ণাটির দেখা মেলে। ঝর্ণাটির খুব কাছে সুপ্তধারা ঝর্ণা নামে আরেকটি ঝর্ণা আছে।
হানসিনেমা
হানসিনেমা ২০০৩ সালে সিড্রিক কোলেমিন দ্বারা নির্মিত একটি স্বাধীন দক্ষিণ কোরীয় চলচ্চিত্র এবং নাটকের ডেটাবেস। এটি কোরিয়ান চলচ্চিত্র, টেলিভিশন নাটক, অভিনেতা এবং অন্যান্য সম্পর্কিত তথ্য সরবরাহ করে। এটি দক্ষিণ-কোরীয় নয় এমন শ্রোতাদের লক্ষ্য করে তৈরি।
মহম্মদ নজমউদ্দীন খান
মহম্মদ নজমউদ্দীন খান (মৃত্যু: ১৭৮৭) রাধনপুর রাজ্যে বাবি রাজবংশের তৃতীয় নবাব ছিলেন।
পল ক্লিয়ারি (দৌড়বিদ)
পল মার্কাস ক্লিয়ারি (জন্ম ২৮ এপ্রিল ১৯৭৬, মেলবোর্ন, ভিক্টোরিয়া) অস্ট্রেলীয় একজন অবসরপ্রাপ্ত পুরুষ মাঝারিপাল্লার দৌড়বিদ, যিনি জর্জিয়ার আটলান্টায় ১৯৯৬ সালের গ্রীষ্মকালীন অলিম্পিকে তার জন্মভূমির প্রতিনিধিত্ব করেছিলেন। সেখানে তিনি পুরুষদের ১৫০০ মিটার প্রতিযোগিতার বাছাইপর্ব থেকে বাদ পড়েছিলেন। ১৩ মার্চ ১৯৯৯ সালে অস্ট্রেলিয়ার ব্রিসবেনে পুরুষদের ১৫০০ মিটারে তিনি তার ব্যক্তিগত সেরা (৩.৩৬.২০) সেট করেন।